 తెలుగు స్టార్ హీరోల పక్కన చాన్సులు కొట్టేసి బాలీవుడ్ డొమస్టిక్ ఫ్లైట్ ఎక్కేశారు గోవా బ్యూటీ ఇలియానా. అక్కడ మంచి ఆఫర్లు అందుకుంటూ కెరీర్లో జోష్ మీదున్నారు. ఆ జోరుతోనే హాలీవుడ్ ఇంటర్నేషనల్ ఫ్లైట్ ఎక్కేయాలని ఆశపడుతున్న ఆమె.. ఆ హాలీవుడ్పైనే కొన్ని షాకింగ్ కామెంట్లు చేశారు. ఈ సందర్భంగా ఆమె ఓ జాతీయ వార్తాపత్రికకు కొన్ని ఆసక్తికర విషయాలను వెల్లడించారు. ‘‘నేను ఇంగ్లిష్ బాగా మాట్లాగలను. కాబట్టి హాలీవుడ్ అంటే జాలీగా చేసేయొచ్చు. అయితే అక్కడికెళ్లేందుకు నాకు ఏజెంట్లు ఎవరూ లేరు’’ అని ఇలియానా అన్నారు.    ఇప్పుడు చాలా మంది సోషల్ మీడియాలో చురుకుగా ఉంటున్నారని, కాబట్టి వారికి భారత హీరోయిన్ కావాలనుకుంటే తన దగ్గరికే వస్తారని వ్యాఖ్యానించారు. తాను అక్కడికెళ్లి మళ్లీ ఆడిషన్లలో పాల్గొనాలనుకోవడం లేదని చెప్పారు. వారికి రిఫరెన్సే కావాలంటే తన సినిమాలను చూసి ఎంపిక చేసుకోవచ్చని చెప్పుకొచ్చారు. ఆఫర్ల కోసం ఎవ్వరి వెనక, దేని వెనకా వెళ్లాల్సిన అవసరం తనకు లేదని, తాను ఇప్పటికే అర్హత సాధించినట్టు నమ్ముతున్నానని గోవా బ్యూటీ ముక్కుసూటిగా చెప్పారు.    ‘‘మంచి సంబంధాలు కలిగి ఉన్న వారికే మంచి ఆఫర్లు వస్తుంటాయని నాకు ఒక్కోసారి అనిపిస్తుంటుంది. అయితే.. ఏది ఎలా ఉన్నా నా పనే నన్ను గుర్తించేలా చేస్తుంది. కేవలం సినిమా ఆఫర్ల కోసమే ఎవరితోనో తాగేందుకు బయటకు వెళ్లాల్సిన ఖర్మ నాకేం పట్టలేదు’’ అని కరాఖండిగా చెప్పుకొచ్చారు ఇలియానా. కాగా, ప్రస్తుతం ఆమె హిందీలో ముబారకన్ అనే సినిమాలో నటిస్తున్నారు. ఆ సినిమాలో సంప్రదాయ పంజాబీ యువతిలా ఆమె కనిపించబోతున్నారు. మరి, కనీస ప్రయత్నం చేయకుండా, ఆఫర్లు అడగకుండా ఈ అమ్మడిని హాలీవుడ్లో అడుగు పెట్టాల్సిందిగా కోరే డైరెక్టర్లు హాలీవుడ్లో ఎవరున్నారో!!
 telugu star heerola pakkana chaansulu kottesi balivud domastic flite ekkesaaru gova butey iliana. akkada manchi aafarlu andukuntu kereerlo josh meedunnaaru. aa jorutone halivud international flite ekkeyaalani aasapadutunna aame.. aa haaliivudpaine konni shaking commentlu chesaru. ee sandarbhamgaa aame oo jaateeya vaartaapatrikaku konni aasaktikara vishayaalanu velladinchaaru. ‘‘nenu inglish baga maatlaagalanu. kabatti halivud ante jaliga cheseyochu. ayithe akkadikellenduku naaku agentlu evaruu leru’’ ani iliana annaru.    ippudu chala mandi soshal medialo churukugaa untunnaarani, kabatti vaariki bhaarata heroin kavalanukunte tana daggarike vastaarani vyaakhyaaninchaaru. taanu akkadikelli malli aadishanlalo palgonalanukovadam ledani cheppaaru. vaariki reference kavalante tana cinimaalanu chusi empika chesukovachani cheppukochaaru. aafarla kosam evvari venaka, deni venaka vellaalsina avasaram tanaku ledani, taanu ippatike arhata saadhinchinattu nammutunnaanani gova butey mukkusuutigaa cheppaaru.    ‘‘manchi sambandhaalu kaligi unna vaarike manchi aafarlu vastuntaayani naaku okkosari anipistuntundi. ayithe.. edhi ela unna naa pane nannu gurtinchela chestundi. kevalam sinima aafarla kosame evarithono taagenduku bayataku vellaalsina kharma naakem pattaledu’’ ani karakhandiga cheppukochaaru iliana. kaga, prastutam aame hindeelo mubarakan ane cinemalo natistunnaaru. aa cinemalo sampradaaya panjabi yuvatila aame kanipinchabotunnaru. mari, kaneesa prayatnam cheyakunda, aafarlu adagakunda ee ammadini haaliivudlo adugu pettalsindiga kore directorlu haaliivudlo evarunnaro!!